La Devesa del Castell obri a un divertit matí d’activitats per a tots els públics
2025-07-24

Amb la col·laboració de la Regidoria de Cultura i Joventut de l’Ajuntament de Burjassot, dirigida per Javier Naharros, la Devesa del Castell del Col·legi Major Sant Joan de Ribera acollirà un divertit matí d’activitats per a tota la família.

Concretament, aquesta activitat, que compta també amb la participació de l’associació d’Amics del Col·legi Major i del propi Col·legi Major, serà el matí del dissabte 26 de novembre, a partir de les 11.00 hores està pensada per a totes les xiquetes i els xiquets de Burjassot que, al costat de les seues famílies, gaudiran de diverses activitats.

Des de la citada hora i fins a, aproximadament, les 14.00 hores, els menuts podran gaudir d’un contacontes de titelles, Joana vol ser cavallera, amb ambientació medieval en el qual no faltarà un photocall i espases de globoflèxia; també hi haurà més de 20 Jocs del Bosc, taller de plantes aromàtiques mediterrànies i una divertida animació musical.

Amb aquesta animació, a més d’oferir un matí de dissabte diferent i divertida a tota la ciutadania, des del Consistori també s’aposta pel desenvolupament dels Objectius de Desenvolupament Sostenible (ODS) com a part de l’Agenda 2030.